มันนี่ทูเดย์
คลังลุยการเงินภาคประชาชน
17 พ.ย. 2559

คลังลุยการเงินภาคประชาชน
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรี (ครม.) เห็นชอบเรื่องร่างแผนพัฒนาระบบการเงินภาคประชาชน พ.ศ. 2560-2564 จะช่วยสร้างความเข้มแข็งให้กับเศรษฐกิจชุมชนผ่านการสร้างรายได้ ลดภาระทางการเงิน เตรียมความพร้อมทางโครงสร้างพื้นฐานทางการเงินภาคประชาชน และส่งเสริมให้กลุ่มผู้มีรายได้น้อยเข้าถึงบริการทางการเงินและสวัสดิการของรัฐได้อย่างทั่วถึง รวมถึงส่งเสริมให้ประชาชนมีวินัยทางการเงินมากขึ้น 
เครดิตบูโรแจงวีซ่าอเมริกา
นายสุรพล โอภาสเสถียรผู้จัดการใหญ่ บริษัท ข้อมูลเครดิตแห่งชาติ (เครดิตบูโร) เปิดเผยว่า เครดิตบูโรไม่มีส่วนเกี่ยวข้องในเอกสารการยื่นขอวีซ่าสหรัฐอเมริกา ทั้งนี้การพิจารณาให้ผู้ขอยื่นวีซ่าของสหรัฐอเมริกาจะมุ่งเน้นหลักฐานที่แสดงความผูกพันกับประเทศที่ผู้ขอวีซ่าถือสัญชาติอยู่ เช่น เอกสารรับรองการทำงาน เอกสารบัญชีทางการเงิน เอกสารรับรองทางการศึกษา ฯลฯ